Fermandarîya Qerargehê Merkezê Pawitişê Şarî (MPŞ) bi mesajêkî serkewtişê gerîlayanê ke herêma Zapî pîroz kerd. Mesajê fermandarîye de ca dîya nînan:
''Sere de Eyaletê Zapî 14ê nîsane ra nata vera hêrişê îşxalî yê dişmenî heme hemrayê ma pê ruhê fedayîyî yê Apoyî û hewayêkê qerardarî û fedakarî têkoşînê destankî rayra benê. Ma şehîdanê xo ke nê têkşînî de bi hewayêkê qehremankî şehîd bîyî, bi hurmet yad kenê û şima şervan û fermdanranê Eyaletê Zapî pê hîsanê xo yê tewr xorîyan ê hemrayîye selam kenê.
5ê kanûne de dormeyê mewzîyanê şerî yê Şehîd Kuncî yê Warê Xoverdayîşî yê Saca yê Zapî de bi taktîkê sabotajî yewê înan payeberz hîrê îşxalkerî ameyî cezakerdene. Nê şertanê zehmetan ê zimistanî de çalakîya wina serkewtîye ameye kerdene. Rejîmo faşîst ê AKP-MHPyî û medyaya ci ya şerê taybetî her çiqas tim merganê leşkeran binimnê zî mecbûr mendê ke mergê leşkerê payeberzî îtraf bikerê.
Na çalakîye seba ke şexsê hemra Fermandar Dogan Jîrkî de semedê qesasê heme şehdanê ma ameye kerdene, dahîna zaf bimana û ercîyayîye ya. Sere de embazê ke na çalakîya de keda ci esta ma heme şervan û fermadaranê Eyaletê Zapî  pîroz kenê. Şexsê Eyaletê Zapî de heme embazê ke Hemleya Şorişgêre ya Bazanê Zagorsî de ca genê ma înan tewr zerrî ra pê hîsanê şorişgêran selam kenê û dewamê serkewtişê şima wazenê."
